Komisijos sprendimas
2001 m. kovo 21 d.
dėl Susitarimo dėl bendradarbiavimo tarp Europos atominės energijos bendrijos, kurią atstovauja Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje pasirašymo
(pranešta dokumentu Nr. C(2001) 735)
(2001/412/Euratomas)
EUROPOS BENDRIJŲ KOMISIJA,
atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,
atsižvelgdama į 2001 m. kovo 8 d. Tarybos sprendimą 2001/411/Euratomas, patvirtinantį Susitarimą dėl bendradarbiavimo tarp Europos atominės energijos bendrijos, kurią atstovauja Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje [1],
kadangi:
(1) 1998 m. gruodžio 22 d. Taryba priėmė sprendimą dėl EAPB penktosios pamatinės mokslinių tyrimų ir mokymo veiklos programos (1998 m.-2002 m.) [2], kuri apima pagrindinius valdomos termobranduolinės sintezės veiksmus,
(2) 1999 m. sausio 25 d. [3] sprendimu Taryba priėmė mokslinių tyrimų ir mokymo programą branduolinės energijos srityje (Euratomas) laikotarpiui nuo 1998 m. iki 2002 m.,
NUSPRENDĖ:
1 straipsnis
Šiuo sprendimu Europos atominės energijos bendrijos vardu pasirašomas Susitarimas dėl bendradarbiavimo tarp Europos atominės energijos bendrijos, kurią atstovauja Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje.
Susitarimo tekstas pridedamas prie šio sprendimo.
2 straipsnis
Europos atominės energijos bendrijos vardu pasirašyti Europos atominės energijos bendriją įpareigojantį susitarimą įgaliojamas Komisijos narys, atsakingas už mokslinius tyrimus, arba jo paskirtas asmuo.
Priimta Briuselyje, 2001 m. kovo 21 d.